# ประเทศคูเวต

| รัฐคูเวตدَوْلَةُ الكويت (อาหรับ) *Dawlat al-Kuwayt* |
| --- |
|
ธงชาติ

 ตราแผ่นดิน

 |
| **เพลงชาติ:เพลงชาติคูเวต*  |
| ที่ตั้งของประเทศคูเวต (สีเขียว) |
| เมืองหลวงและเมืองใหญ่สุด | คูเวตซิตี ﻿ / ﻿ |
| ภาษาราชการ | ภาษาอาหรับ |
| กลุ่มชาติพันธุ์  | * 57.65% อาหรับ
* 40.42% เอเชีย
* 1.02% แอฟริกา
* 0.39% ยุโรป
* 0.52% อื่น ๆ
 |
| ศาสนา  | 74.36% อิสลาม (ทางการ)
18.17% คริสต์
7.47% อื่น ๆ |
| เดมะนิม | ชาวคูเวต |
| การปกครอง | รัฐเดี่ยว กึ่งราชาธิปไตยภายใต้รัฐธรรมนูญแบบรัฐสภา |
|  |
| • เจ้าผู้ครองรัฐ  | มิชอัล อัลอะห์มัด อัลญาบิร อัศเศาะบาห์ |
| • มกุฎราชกุมาร  | เศาะบาห์ อัลคอลิด อัลฮะมัด อัศเศาะบาห์ |
| • นายกรัฐมนตรี  | อะห์มัด อัลอับดุลลอฮ์ อัศเศาะบาห์ |
|  |
| สภานิติบัญญัติ | รัฐสภา |
| การก่อตั้ง |
|  |
| • ชีคแห่งคูเวต  | ค.ศ. 1613 |
| • ได้รับเอกราชจากเชคแห่งคูเวต  | ค.ศ. 1752 |
| • ข้อตกลงอังกฤษ-คูเวต  | 23 มกราคม ค.ศ. 1899 |
| • อนุสัญญาอังกฤษ-ออตโตมัน  | 29 กรกฎาคม ค.ศ. 1913 |
| • สิ้นสุดสนธิสัญญากับสหราชอาณาจักร  | 19 มิถุนายน ค.ศ. 1961 |
| • เข้าร่วม สหประชาชาติ  | 14 พฤษภาคม ค.ศ. 1963 |
| • วันชาติคูเวต  | 25 กุมภาพันธ์ ค.ศ. 1961 |
| • เขตผู้ว่าการคูเวต  | 28 สิงหาคม ค.ศ. 1990 |
| • วันปลดปล่อยคูเวต  | 26 กุมภาพันธ์ ค.ศ. 1991 |
|  |
| พื้นที่ |
| • รวม | 17,818 ตารางกิโลเมตร (6,880 ตารางไมล์) (อันดับที่ 152) |
| • แหล่งน้ำ (%) | น้อยมาก |
| ประชากร |
| • ประมาณ ค.ศ. 2019 |  4,420,110 (อันดับที่ 127) |
| • สำมะโนประชากรปี ค.ศ. 2005 | 2,213,403 |
| • ความหนาแน่น | 200.2 ต่อตารางกิโลเมตร (518.5 ต่อตารางไมล์) (อันดับที่ 61) |
| จีดีพี (อำนาจซื้อ) | ประมาณ ค.ศ. 2020 |
| • รวม | 303 พันล้านดอลลาร์สหรัฐ (อันดับที่ 57) |
| • ต่อหัว |  67,891 ดอลลาร์สหรัฐ (อันดับที่ 8) |
| จีดีพี (ราคาตลาด) | ประมาณ ค.ศ. 2018 |
| • รวม | 118.271 พันล้านดอลลาร์สหรัฐ (อันดับที่ 57) |
| • ต่อหัว | 28,199 ดอลลาร์สหรัฐ (อันดับที่ 23) |
| เอชดีไอ (ค.ศ. 2019) |  0.806 สูงมาก (อันดับที่ 64) |
| สกุลเงิน | ดีนาร์คูเวต (KWD) |
| เขตเวลา | UTC+3 (AST) |
| รูปแบบวันที่ | วว/ดด/ปปปป (CE) |
| รหัสโทรศัพท์ | +965 |
| โดเมนบนสุด | .kw |
| **เว็บไซต์** www.e.gov.kw |
| 1. Nominal succession within the House of Sabah.
2. Emirate
 |

**คูเวต** (อาหรับ: الكويت) หรือชื่อทางการคือ **รัฐคูเวต** (อาหรับ: دولة الكويت) เป็นประเทศปกครองโดยเจ้าผู้ครองรัฐคูเวตที่มีขนาดเล็กและอุดมไปด้วยทรัพยากรน้ำมัน ตั้งอยู่ในภูมิภาคเอเชียตะวันตกเฉียงใต้ ริมชายฝั่งอ่าวเปอร์เซีย มีพรมแดนทางใต้ติดกับประเทศซาอุดีอาระเบีย และพรมแดนทางเหนือติดกับประเทศอิรัก คูเวตมีความยาวชายฝั่งประมาณ ประมาณ 500 กม. (311 ไมล์) ประชากรส่วนใหญ่อาศัยอยู่ในเขตเมืองซึ่งรวมตัวกันกลายเป็นเมืองหลวง และเมืองใหญ่ที่สุดในประเทศในชื่อคูเวตซิตี ใน ค.ศ. 2023 คูเวตมีประชากรราว 4.8 ล้านคน ทว่ามีเพียง 1.5 ล้านคนที่ถือสัญชาติคูเวต ในขณะที่ประชากรที่เหลือจำนวน 3.29 ล้านคนเป็นชาวต่างชาติซึ่งเป็นผู้พลิดถิ่นมาจากประเทศต่าง ๆ มากถึง 100 ประเทศ

พื้นที่ส่วนใหญ่ในปัจจุบันของคูเวตเคยเป็นส่วนหนึ่งของดินแดนเมโสโปเตเมีย ก่อนจะมีการค้นพบน้ำมัน คูเวตถือเป็นหนึ่งในท่าเรือที่สำคัญในภูมิภาค น้ำมันสำรองถูกพบครั้งแรกใน ค.ศ. 1938 และเริ่มมีการส่งออกน้ำมันดิบเป็นครั้งแรกใน ค.ศ. 1946 ประเทศคูเวตได้รับการบูรณะครั้งใหญ่ในช่วงระหว่าง ค.ศ. 1946–1982 ส่งผลให้มีความเจริญและทันสมัยยิ่งขึ้น เศรษฐกิจของประเทศพัฒนาอย่างก้าวกระโดด โดยมีรายได้หลักมาจากการผลิตและส่งออกน้ำมัน อย่างไรก็ตาม ในช่วงทศวรรษ 1980 คูเวตต้องประสบกับช่วงเวลาของความไม่มั่นคงทางภูมิรัฐศาสตร์ และวิกฤตเศรษฐกิจภายหลังการล่มของตลาดหุ้น ต่อมาใน ค.ศ. 1990 คุูเวตต้องเผชิญข้อพิพาทในด้านการผลิตน้ำมันกับประเทศเพื่อนบ้าน นำไปสู่การบุกครองโดยอิรักและดินแดนส่วนหนึ่งถูกผนวกเข้าเป็นหนึ่งในเขตการปกครองของอิรักภายใต้ซัดดัม ฮุสเซนเป็นเวลาเจ็ดเดือน ก่อนที่การยึดครองโดยอิรักจะสิ้นสุดลงเมื่อวันที่ 26 กุมภาพันธ์ ค.ศ. 1991 จากการแทรกแซงทางการทหารนำโดยสหรัฐ และประเทศชั้นนำอื่น ๆ

คูเวตมีสถานะเป็นเอมิเรตเช่นเดียวกับรัฐอาหรับอื่น ๆ ในอ่าวเปอร์เซีย เจ้าผู้ครองรัฐคูเวตมีฐานะเป็นประมุขแห่งรัฐโดยตระกูลอัลซาบาห์เป็นตระกูลผู้ปกครองที่มีอิทธิพลต่อสังคม และครอบงำระบบการเมืองของประเทศ ศาสนาประจำชาติคือศาสนาอิสลาม คูเวตเป็นประเทศกำลังพัฒนาพร้อมด้วยระบบเศรษฐกิจที่มั่นคงและรายได้ต่อหัวสูง โดยมีแหล่งน้ำมันสำรองที่ใหญ่เป็นอันดับหกของโลก วัฒนธรรมประชานิยมของประเทศปรากฎให้เห็นในรูปแบบละคร, วิทยุ ดนตรี และโทรทัศน์ คูเวตเป็นหนึ่งในสมาชิกผู้ร่วมก่อตั้งคณะมนตรีความร่วมมือรัฐอ่าวอาหรับ และเป็นสมาชิกสหประชาชาติ, สันนิบาตอาหรับ, โอเปก และ องค์การความร่วมมืออิสลาม

## ประวัติศาสตร์

ประวัติศาสตร์สมัยใหม่ของคูเวตเริ่มต้นจากการสร้างเมืองคูเวตในศตวรรษที่ 18 โดยชนเผ่า Uteiba ซึ่งเร่ร่อนมาจากทางเหนือของกาตาร์ ในระหว่างศตวรรษที่ 19 คูเวตพยายามที่จะขอความช่วยเหลือจากอังกฤษเพื่อให้พ้นจากการยึดครองของพวกเติร์กและกลุ่มต่าง ๆ ที่เรืองอำนาจในคาบสมุทรอาระเบีย ในปี 2442 Sheikh Mubarak Al Sabah ได้ลงนามในข้อตกลงกับอังกฤษว่า ตนและผู้สืบทอดอำนาจจะไม่ยอมให้ดินแดนและต้อนรับผู้แทนของต่างประเทศใด ๆ โดยไม่ได้ความยินยอมจากอังกฤษเสียก่อน ส่วนอังกฤษก็ได้ตกลงที่จะให้เงินช่วยเหลือประจำปีแก่ Sheikh Mubarak และทายาทและให้ความคุ้มครองคูเวต โดยอังกฤษได้ดูแลกิจการด้านการต่างประเทศและความมั่นคงให้กับคูเวต

ในช่วงต้นปี 2504 อังกฤษได้ถอนสิทธิสภาพนอกอาณาเขตสำหรับตัดสินคดีของชาวต่างชาติในคูเวตออกไป และรัฐบาลคูเวตได้เริ่มการใช้กฎหมายของตนเองซึ่งยกร่างโดยนักกฎหมายชาวอียิปต์ คูเวตได้รับอิสรภาพสมบูรณ์เมื่อวันที่ 19 มิถุนายน พ.ศ. 2504 ภายหลังการแลกเปลี่ยนหนังสือ (exchange of notes) กับอังกฤษมีการกำหนดเขตแดนระหว่างคูเวตกับซาอุดีอาระเบียในปี 2535 โดยสนธิสัญญา Uqair หลังจากการสู้รบที่เมือง Jahrah สนธิสัญญานี้ยังได้กำหนดเขตเป็นกลางระหว่างคูเวตและซาอุดีอาระเบีย (Kuwaiti – Saudi Arabia Neutral Zone) ซึ่งมีพื้นที่ประมาณ 5,180 ตารางกิโลเมตร ติดกับเขตแดนทางใต้ของคูเวต ในเดือนธันวาคม 2512 คูเวตและซาอุดีอาระเบียได้ลงนามในข้อตกลงแบ่งเขตเป็นกลาง (ปัจจุบันเรียกว่า Divided Zone) และปักปันเส้นเขตแดนระหว่างประเทศใหม่ โดยทั้งสองประเทศได้แบ่งน้ำมันทั้งนอกฝั่งและบนฝั่งในเขต Divided Zone อย่างเท่าเทียมกัน ในปี 2533-2534 เกิดสงครามอ่าวเปอร์เซีย อิรักได้ยึดครองคูเวตทั้งหมดภายใน 3 วัน สหรัฐอเมริกาและพันธมิตรจึงร่วมกันปลดปล่อยคูเวตออกจากยึดครองของอิรัก จนกระทั่งคูเวตได้อิสระจนถึงปัจจุบัน

แผนที่คูเวต
## การเมือง

เชคมิชาล อัล-อะหมัด อัล-จาเบอร์ อัล-ซาบาห์
เจ้าผู้ครองรัฐคูเวต
(ตั้งแต่ พ.ศ. 2566)มุฮัมมัด เศาะบาห์ อัสซาลิม อัศเศาะบาห์
นายกรัฐมนตรีคูเวต
(ตั้งแต่ พ.ศ. 2567)
## การแบ่งเขตการปกครอง

แผนที่เขตการปกครองของคูเวต
ประเทศคูเวตแบ่งออกเป็น **6 เขตผู้ว่าราชการ (governorates - *muhafazah*)**  ได้แก่

* อัลอะห์มะดี (al-Ahmadi)
* อัลอาศิมะฮ์ (al-Asimah)
* อัลฟัรวานียะฮ์ (al-Farwaniyah)
* อัลญะฮ์รออ์ (al-Jahra)
* ฮะวาลี (Hawalli)
* มุบาเราะกุลกอบีร (Mubarak al-Kabeer)

พายุทรายเหนือประเทศคูเวต เมษายน 2003
## ภูมิศาสตร์

คูเวตมีตำแหน่งที่ตั้งอยู่ระหว่างละติจูด 29 - 30องศาเหนือ และระหว่างลองจิจูด 47 - 48องศาตะวันออก คูเวตมีขนาดพื้นที่ทั้งหมด 17,818 ตารางกิโลเมตร คูเวตเป็นประเทศขนาดเล็กตั้งอยู่บริเวณก้นอ่าวเปอร์เซีย

คูเวตซิตี เศรษฐกิจหลักของคูเวต
## เศรษฐกิจ

คูเวตเป็นประเทศที่มีฐานะทางเศรษฐกิจดีและร่ำรวยจากการขายน้ำมัน รายได้ของรัฐส่วนใหญ่ขึ้นอยู่กับน้ำมันและอุตสาหกรรมน้ำมันเป็นหลัก (คูเวตมีปริมาณน้ำมันสำรองมากถึงร้อยละ 10 ของปริมาณน้ำมันสำรองโลก)

## ประชากร

ประชากร ประมาณ 2 ล้านคน (2000) เป็นชาวคูเวต 45% ชาวอาหรับอื่น ๆ 35% เอเชียใต้ 9% อิหร่าน 4%

## วัฒนธรรม

## อ้างอิง

## แหล่งข้อมูลอื่น

* ประเทศคูเวต เก็บถาวร 2011-05-10 ที่ เวย์แบ็กแมชชีน จากเว็บไซต์กระทรวงต่างประเทศ